Kuvien lisääminen sukuhaarakansioihin salasanan taakse
Yhteisillä tunnuksilla, jotka toimitettiin 14.5.2012 jäsenkirjeessä, kaikki tunnukset tietävät pääsevät katsomaan salasanan takana olevia sivuja. 
Kaikki ne, jotka haluavat lisätä kuvia tai tekstiä nettisivuille tarvitsevat omat tunnukset. Henkilökohtaiset tunnukset voi pyytää Matias Pusalta (matias.pusa@gmail.com).
Jokaisen sukuhaaran jokaiselle 2. sukupolven edustajalle on laadittu kansiot, joihin voi lisätä kuvia ja muita dokumentteja. Esimerkiksi Aaron sukuhaarassa on sivut Marjalle, Juhanille ja Ritvalle. Näiden alle on mahdollista luoda edelleen sivustoja. Esimerkiksi Juhanin lapsille on laadittu omat sivut.  
Kuvien siirto omalta tietokoneelta sivustolle tapahtuu varsin helposti (alla olevan ohjeen pituutta ei kannata säikähtää) seuraavasti: 
1. Klikkaa sukuseura Marttunen etusivun vasemmassa alakulmassa olevaa © -merkkiä (ennen tekstiä "2012 Sukuseura Marttunen ry" ). Kirjoita saamasi käyttäjätunnus ja salasana ja klikkaa Kirjaudu.
2. Kirjaudu salasanan takana oleville sivuille klikkaamalla sivun oikeassa yläkulmassa näkyvää Jäsenhuone-tekstiä.  Klikkaa ylävalikosta löytyvää otsikkoa "Suvun asioita".
3. Valitse vasemmalta se sukuhaara, jonne haluat lisätä kuvia, esim. Aaro.
Jos haluat lisätä kuvia 1. sukupolven (esim. Aaro) kansioon, niin valitse vasemmalta ylhäältä "Tekstiä ja kuvia" ja klikkaa sen jälkeen avautuvasta näkymästä "Kuvat" tekstiä. 
Jos haluat lisätä kuvia 2. sukupolven kansioon, niin klikkaa esille tulleista nimistä haluamaasi. Valitse sen jälkeen vasemmalta ylhäältä "Tekstiä ja kuvia" ja klikkaa sen jälkeen avautuvasta näkymästä "Kuvat" tekstiä. 
Nyt voit aloittaa kuvien siirron klikkaamalla "Tuo kuvia". Valitse avautuvasta hakemistosta se kansio, josta haluat siirtää kuvia. Valitse haluamasi kuva ja klikkaa "Avaa". Pienen odottelun jälkeen kuva on latautunut ja tulee näkyviin. Tämän jälkeen voit lisätä kuvatekstin klikkaamalla tekstikenttää. Kun olet kirjoittanut otsikon niin paina "Tallenna" . Kuva tallentuu haluamallesi sivulle. 
Kuvan yläpuolella on toimintovalikko, jonka avulla voit mm. lisätä uusia kuvia, muuttaa siirtämiesi kuvien järjestystä , muokata otsikkotekstejä tai poistaa kuvia. Uusien kuvaaminen lisääminen käy näppärsti "Muokkaa kuvia" toiminnolla.
Kun olet saanut kuvat tallennettua, niin klikkaa oikeasta yläkulmasta "Kirjaudu ulos".
Lisätietoja tai apua voi pyytää Mikalta.